Birt þann 20. nóvember , 2019 | Höfundur : Nörd Norðursins 2. þátturSveinn Aðalsteinn , Daníel Rósinkrans og Bjarki Þór fjalla um Death Stranding frá Kojima Productions . Leikurinn er mjög sérkennilegur og erfitt að útskýra í stuttu máli en í leiknum fer spilarinn með hlutverk Sam Porter Bridges ( leikinn af Norman Reedus ) sem er sendill sem þarf að fara með sendingar milli staða . Sam ferðast einn og þarf að gæta sín á óvinum , yfirnáttúrulegum verum og já , að misstíga sig ekki , því ef Sam dettur getur varningurinn skemmst við fallið . Leikurinn er gullfallegur og þrátt fyrir að leikurinn eigi að gerast í Bandaríkjunum minnir umhverfið í honum óneitanlega á íslenska náttúru . Um tíma voru jafnvel vangaveltur um hvort Íslands gæti mögulega verið sögusvið leiksins . Sveinn , Daníel og Bjarki kafa dýpra í málið í þessum þætti .